
EXTREME 2 x 100 km ŽYGIO 
TAISYKLĖS

I. BENDROSIOS NUOSTATOS
1. Dviejų parų žygis 2x100 km. pėsčiomis su vienos paros poilsiu organizuojamas kiekvienais metais, pagal atskiras kasmetines programas. Galima rinktis paros žygį 1x100km. Žygis vykdomas bet kokiomis oro sąlygomis.
2. Žygis yra nekomercinis renginys.
3. Žygyje gali dalyvauti Lietuvos ir užsienio piliečiai bei kariškiai. 2x100 km. arba 1x100 km. žygyje gali dalyvauti visi norintys nuo 18 metų.
4. Žygio dalyvių registracija atliekama www.pesciujuzygiai.lt 
5. Ekstremalus žygis vykdomas pėsčiomis:
a) pėstieji pilną žygio 2 x 100 km arba 1x100 km atstumą atlieka tik grupės sudėtyje. Grupę sudaro ne mažiau kaip 3 asmenys. Žygio grupės privalo turėti savo aprūpinimą; 
b) individualiai pėstieji gali dalyvauti tik tarpiniuose žygio etapuose. Tarpiniai etapai nurodomi programoje. Jaunesni nei 18 metų tik su tėvais, globėjais ar organizuotų grupių vadovais. Starto ir finišo vietos nurodomos internetinėje svetainėje, programoje ir žygio žemėlapyje;
c) kiekvienas 100 km. etapas įveikiamas per 24 val;
6. Žygio organizatoriai rūpinasi žygio organizavimo, žygeivių registravimo bei žygio kontrole.
7. Žygio organizatoriai neatsako už žygio dalyvių sveikatą ir jų asmeninius daiktus. Kiekvienam žygio dalyviui rekomenduojama pasitikrinti sveikatą prieš žygį. Žygyje dalyvaujama savo rizika, atsižvelgiant į savo asmeninį fizinį pasirengimą.
8. Žygio dalyviai, apdovanojami žygio medaliais ir simboliais, pagal apdovanojimo aprašą (statutą);
II. ŽYGIO KONTROLĖ
9. kiekvienam žygio dalyviui išduodama individuali kontrolinė žygeivio kortelė, su kuria būtina atsižymėti kontrolės punktuose;
10. kontrolės ir poilsio vietose bus galima apsirūpinti geriamuoju vandeniu.
III. STARTO MOKESTIS
11. Kiekvienas žygio dalyvis starto mokestį sumoka grynaisiais pinigais atvykęs į starto vietą.
12. Į žygio dalyvio 2x100km starto mokestį įeina: medalis, medalio liudijimas, Riterio šalmas, žygio diplomas, žemėlapis ir kita, 1x 100 km. medalis, medalio liudijimas, žygio diplomas, žemėlapis ir kita;
13. Į tarpinių žygio etapų dalyvių starto mokestį įeina: žygio diplomas, žemėlapis ir kita.
14. Starto mokesčio dydžiai nurodomi programoje. Sumokėtas starto mokestis negrąžinamas. 
IV. DRAUDIMAI IR REIKALAVIMAI ŽYGIO DALYVIAMS

14. Žygio metu draudžiama:
      14.1. skleisti politinę propagandą;
      14.2. pažeidinėti viešąją tvarką, kelių eismo taisykles, gamtos apsaugos ir priešgaisrinės

               apsaugos reikalavimus;
      14.3. šiukšlinti stovyklų teritorijoje, poilsio vietose, žygio maršrutuose;
      14.5. aprūpinimo komandoms draudžiama važinėtis žygio trasose, jos privalo

                     savo grupių laukti tik nurodytose poilsio ir kontrolės vietose;
       15. Žygio metu reikalaujama:
      15.1. visi 2x100 km. ar 1x100 km. žygio dalyviai privalo turėti žibintuvėlius ir  atšvaitus. 

               Tarpinių etapų žygeiviai atšvaitus;
      15.2. žygio dalyviams pažeidusiems viešąją tvarką, kelių eismo taisykles, gamtos apsaugos, 
               priešgaisrinės apsaugos ar kitus Pėsčiųjų Žygių asociacijos įstatuose ir žygių taisyklėse
               nurodytus reikalavimus gali būti pareikštas įspėjimas, o pakartotinai jas pažeidę 
               dalyviai bus diskvalifikuojami. Žygio metu gali būti nurodyti ir kiti reikalavimai, 
               kuriais žygio dalyviai privalės vadovautis.
      15.3. žygyje dalyvaujantys kariai žygio metu privalo dėvėti tvarkingą karinę uniformą pagal
               atstovaujamos valstybės nustatytus reikalavimus, civiliai dėvi tvarkingą sportinę ar
                     civilinę aprangą;
      15.4. žygio dalyviai, vedantys su savimi naminius augintinius, privalo juos vestis su 

               pavadėliais, laikytis kitų gyvūnų globos, laikymo ir naudojimo įstatymo numatytų

               reikalavimų, nesukelti diskomforto kitiems žygio dalyviams;
      15.5. su šiomis taisyklėmis turi būti susipažinę visi žygio dalyviai, jomis vadovautis

               registracijos ir žygio metu.

V. BAIGIAMOSIOS NUOSTATOS

      16. žygio taisykles rengia ir inicijuoja pakeitimus Pėsčiųjų žygių asociacijos taryba.

      17. žygio taisykles tvirtina Pėsčiųjų žygių asociacijos prezidentas.

